**OHJE OHJAUSTAVERKOSSA.FI PALVELUA KÄYTTÄVLLE ORGANISAATIOLLE**

**Tavoite**

* Keski-Suomen ELY-keskus tarjoaa Ohjaustaverkossa.fi -palvelun (jäljempänä "Palvelu") viranomaisille ja yleishyödyllisille organisaatioille (jäljempänä "Käyttäjäorganisaatio") niiden ohjaus- ja neuvontapalveluiden tueksi. Kukin Käyttäjäorganisaatio toimii tietosuojasääntelyn mukaisena *rekisterinpitäjänä*, kun se käsittelee asiakkaidensa henkilötietoja Palvelussa. Keski-Suomen ELY-keskus on palveluntarjoaja ja toimii *käsittelijänä* suhteessa henkilötietoihin.
* Rekisterinpitäjänä Käyttäjäorganisaation velvollisuutena on informoida asiakkaitansa henkilötietojen käsittelystä. Tätä varten jokaisen Käyttäjäorganisaation tulee lisätä Palveluun oman organisaationsa tietosuojaseloste. Palveluntarjoajana Keski-Suomen ELY-keskus haluaa varmistaa, että Palvelua käytetään tietosuojasääntelyn mukaisesti ja osaltamme auttaa Palvelua käyttäviä Käyttäjäorganisaatioita tietosuojasääntelyn noudattamisessa. Tätä tarkoitusta varten palveluntarjoaja on laatinut Käyttäjäorganisaatioille tietosuojaselosteen *mallipohjan*, joka on laadittu Palvelun näkökulmasta.

**Tietosuojaselosteen mallipohja**

* Tietosuojaselosteen mallipohja on tarkoitettu nimensä mukaisesti *malliksi* eikä sitä tule käyttää sellaisenaan.
* Käyttäjäorganisaatio voi käyttää mallipohjaa seuraavasti:
	+ Oman organisaationsa tietosuojaselosteen arviointiin ja täydentämiseen tämän Palvelun osalta tai
	+ Mikäli Käyttäjäorganisaatiolla ei ole tietosuojaselostetta, mallipohjaa voi käyttää apuna oman tietosuojaselosteen laatimisessa. Huomaathan kuitenkin, että tietosuojaselosteen mallipohja on laadittu ainoastaan tämän Palvelun näkökulmasta. Käyttäjäorganisaation vastuulla on varmistaa, että sen suorittama henkilötietojen käsittely on kokonaisuudessaan huomioitu tietosuojaselosteessa.
* Mikäli käytätte tätä mallipohjaa Palvelussa, pyydämme poistamaan tämän ohjeen ja täydentämään Käyttäjäorganisaation omat tiedot tietosuojaselosteeseen.

**Voinko organisaationi edelleen käyttää jo olemassa olevaa tietosuojaselostetta?**

* Kyllä, ehdottomasti.
* Tietosuojaselosteen mallipohja on luotu ainoastaan Käyttäjäorganisaatioiden apuvälineeksi, jotta Käyttäjäorganisaatiot voivat tarkistaa, että omassa tietosuojaselosteessa on huomioitu tähän Palveluun liittyvä henkilötietojen käsittely.

***MALLIPOHJA* *YLEISHYÖDYLLISILLE ORGANISAATIOILLE* – TIETOSUOJASELOSTE**

*Päivitetty viimeksi [pp.kk.vvvv]*

Tässä tietosuojaselosteessa kerrotaan, miksi ja miten [lisää organisaation nimi] kerää ja käsittelee henkilötietoja Ohjaustaverkossa.fi -palvelun (jäljempänä "Palvelu") yhteydessä ja mitä oikeuksia sinulla on. Palvelu on verkkoalusta, joka toimii [lisää organisaation nimi] asiakkaiden neuvonta- ja ohjauspalveluiden tukena.

1. rekisterinpitäjän yhteystiedot

**Rekisterinpitäjä**

[Lisää organisaation nimi]

[Lisää postiosoite]

[Lisää sähköposti]

[Lisää puhelinnumero]

**Tietosuojavastaavan / yhteyshenkilön yhteystiedot**

[Lisää sähköposti]

1. MIHIN TARKOITUKSIIN HENKILÖTIETOJAsi KÄSITELLÄÄN JA MILLÄ PERUSTEELLA?
	1. [**Lisää kuvaus yleishyödyllisestä toiminnasta**]

[Lisää organisaation nimi] kerää ja käsittelee henkilötietojasi [lisää kuvaus harjoitetusta toiminnasta] hoitamiseksi. [Esimerkki yleishyödyllisestä organisaatiosta, joka tarjoaa vuokra-asuntoja: "X ry kerää ja käsittelee henkilötietojasi asuntovalintojen ja vuokrasuhteen yhteydessä. Henkilötietojen käsittely on välttämätöntä hakemuksesi käsittelemiseksi ja vuokrasuhteen toteuttamiseksi. Tässä yhteydessä sinulle voidaan antaa asumiseen liittyvää neuvontaa ja ohjausta Palvelussa, jonka yhteydessä voimme käsitellä henkilötietojasi. Henkilötietojesi käsittely on välttämätöntä pyytämäsi ohjauksen ja neuvonnan antamiseksi. Henkilötietojen käsittely perustuu vuokraussopimuksen toteuttamiseen ja sitä edeltäviin toimiin.].

Palvelu on tarkoitettu neuvonta- ja ohjauspalveluiden tueksi. Palvelussa henkilötietoja käsitellään seuraaviin tarkoituksiin ja seuraavin perustein:

1. **Ohjaustila:** Mikäli sinulle on avattu ohjaustila Palvelussa, käsittelemme henkilötietojasi ohjauksen yhteydessä. Henkilötietojesi käsittely on välttämätöntä pyytämäsi ohjauksen toteuttamiseksi.

Ohjaustilassa voidaan antaa monialaista ohjausta, jossa useampi viranomainen ja/tai yleishyödyllinen organisaatio antaa sinulle ohjausta.Henkilötietojesi jakaminen eri viranomaisen ja/tai yleishyödyllisten organisaatioiden kesken monialaisessa ohjauksessa edellyttää aina suostumustasi. Voit peruuttaa suostumuksesi Palvelussa milloin tahansa.

Ohjaustilaa voidaan käyttää myös ryhmäohjauksiin, joissa useammalle asiakkaalle voidaan järjestää koulutusta tai tiedotusta samanaikaisesti. Ryhmäohjauksessa ei anneta henkilökohtaista ohjausta.

1. **Yhteydenottopyynnöt:** Palvelua voidaan käyttää myös yhteydenottolomakkeiden luomiseen [lisää organisaation nimi] viestintäkanaviin. Henkilötietojesi käsittely on välttämätöntä yhteydenottopyyntöösi vastaamiseksi.
	1. **Vaikuttavuuden mittaaminen**

[Lisää organisaation nimi] käsittelee henkilötietoja myös tehtäviensä suunnittelemiseksi, toiminnan vaikuttavuuden arvioimiseksi ja tilastointia varten. Tässä tapauksessa henkilötietojesi käsittely perustuu [lisää organisaation nimi] oikeutettuun etuun, jonka tarkoituksena on nykyisen toiminnan vaikuttavuuden mittaaminen ja sen perusteella toiminnan kehittäminen. Jos haluat lisätietoja edellä mainitusta oikeutetusta edusta, ota yhteyttä tämän tietosuojakäytännön kohdassa 1 ilmoitettuun yhteyshenkilöön.

Henkilötietojasi voidaan käsitellä, mikäli annat ohjaustilassa palautetta saamastasi ohjauksesta.

Ohjaustilassa annetun ohjauksen yhteydessä voidaan käyttää asiakkaan elämäntilanteen kartoittamisessa kysymyksiä, joihin vastataan numeroin. Näitä vastauksia voidaan käyttää myös ohjauksen vaikuttavuuden arvioimisessa. Vaikuttavuuden arvioinnissa käytetään ainoastaan numeroin annettuja vastauksia ja vastauksista koostetaan tilasto, josta yksittäisen asiakkaan vastaukset eivät ole tunnistettavissa.

1. mitä henkilötietojasi voimme käsitellä?

Palvelussa käsitellyt henkilötiedot kerätään suoraan sinulta.

Ohjaustila

Ohjaustilan avaaminen Palvelussa edellyttää aina sähköistä tunnistautumista. Ohjaustilaan kirjautuessasi ja sitä käyttäessäsi voimme käsitellä seuraavia henkilötietojasi:

* Perustiedot sinusta, kuten nimi ja henkilötunnus
* Yhteystietosi, kuten sähköpostiosoite
* Tiedot jotka annat ohjauksen yhteydessä, kuten tiedot omasta elämäntilanteestasi, ja annettu ohjaus ja neuvonta.
* Tiedot suostumuksesta ja sen peruuttamisesta osallistuessasi monialaiseen ohjaukseen
* Palvelun käytöstä kertyvät tekniset tiedot, kuten kirjautumistiedot ja lokitiedot
* Tiedot huoltajasta, jos olet alaikäinen
* Ohjaustilassa antamasi palaute

Yllä mainittujen henkilötietojen antaminen on lähtökohtaisesti välttämätöntä, jotta ohjaus voidaan toteuttaa Palvelussa. Palautteen antaminen on aina vapaaehtoista, eikä ohjauksen saaminen tai Palvelun käyttö edellytä palautteen antamista.

Ohjaustilassa käsitellyt henkilötiedot voivat sisältää erityisiä henkilötietoryhmiä koskevia tietoja, kuten tietoja terveydestä, rodusta, uskonnosta, poliittisista mielipiteistä, filosofisista uskomuksista, seksuaalisista mieltymyksistä tai sukupuolisesta suuntautumisesta. Tällaisia tietoja voidaan käsitellä elämäntilanteesi kartoittamisen ja ohjauksen yhteydessä, mikäli jaat ohjaustilassa tällaista tietoa. Näiden tietojen antaminen on välttämätöntä vain siinä tilanteessa, että ne liittyvät pyytämääsi ohjaukseen.

Yhteydenottolomakkeet

Yhteydenottolomakkeella ei ole tarkoitus kerätä henkilötietoja vaan esittää yleisiä kysymyksiä, jotka eivät edellytä henkilökohtaista ohjausta tai asiakkaan elämäntilanteen kartoitusta. Yhteydenottolomakkeelle voi kuitenkin yhteydenotosta riippuen tallentua seuraavia henkilötietoja:

* esittämäsi kysymykset ja yhteydenotot
* antamasi palaute neuvonnasta
* sähköpostisi johon vastaus annetaan
* valitsemasi paikkakuntatieto (jos käytössä)

Edellä mainitut tiedot ovat välttämättömiä, jotta yhteydenottosi voidaan käsitellä. Yhteydenottoasi ei kuitenkaan yhdistetä muihin asiakastietoihisi, jotka rekisterinpitäjälle on sinusta, ellet sitä nimenomaisesti pyydä. Sähköpostia käytetään vastauksen antamiseen sinulle, eikä vastauksen antava organisaatio näe sähköpostiasi missään vaiheessa.

Pystyt antamaan palautetta neuvonnasta samalta sivulta, josta näet sinulle lähetetyn vastauksen yhteydenottoosi. Palautteen antaminen on aina vapaaehdoista, eikä vastauksen saaminen edellytä palautteen antamista.

Palautteen mittaaminen kohdistuu käyttäjäorganisaation suorittamaan neuvontaan yleisesi. Annetuista vastauksista koostaan tilasto, josta sinun tai muiden asiakkaiden vastaukset eivät ole tunnistettavissa.

Vaikuttavuuden mittaaminen

Siltä osin kun ohjaustilassa on käytetty elämäntilanteen kartoittamisessa kysymyksiä, joihin vastataan numeroin asteikolla 0-10 (erittäin tyytymätön – erittäin tyytyväinen), numerovastauksia käytetään myös ohjauksen vaikuttavuuden mittaamisessa. Vaikuttavuuden mittaaminen kohdistuu organisaation suorittamaan ohjaukseen yleisesti. Vaikuttavuuden mittaamisen edellytyksenä on, että vähintään 15 asiakasta on vastannut kysymyksiin samassa toimipisteessä. Numeroin annetuista vastauksista koostetaan tilasto, josta sinun tai muiden asiakkaan vastaukset eivät ole tunnistettavissa. Tilastoa käytetään kohdan 2.2 mukaisiin tarkoituksiin.

1. KENELLE HENKILÖTIETOJASI VOIDAAN LUOVUTTAA TAI KENELLÄ ON PÄÄSY HENKILÖTIETOIHIN?

[Lisää organisaation nimi] voi luovuttaa henkilötietoja seuraavissa tilanteissa seuraaville tahoille:

* Soveltuvan lainsäädännön tai viranomaisen määräyksen edellyttäessä henkilötietojen luovuttamista viranomaiselle;
* Jos osallistut Palvelussa monialaiseen ohjaukseen ja olet antanut suostumuksesi, henkilötietojasi voidaan luovuttaa ohjaustilassa toiselle viranomaiselle tai organisaatiolle.
* Ohjaustaverkossa.fi -palveluntarjoajalle Palvelun toteuttamiseksi. Palveluntarjoaja toimii puolestamme ilman oikeutta käyttää tietoja omiin tarkoituksiinsa.
* Jos olemme mukana sulautumisessa, liiketoimintakaupassa tai muussa toiminnan uudelleenjärjestelyssä, henkilötietosi voidaan siirtää uudelle toiminnan harjoittajalle.
1. MISSÄ HENKILÖTIETOJASI VOIDAAN KÄSITELLÄ?

Henkilötietoja käsitellään Euroopan talousalueella (ETA).

1. KAUANKO SÄILYTÄMME HenkilötietojASI?

Ohjaustila

Henkilötietojasi säilytetään [lisää soveltuvan lainsäädäntö tai ohje] määritettyjen säilytysaikojen mukaisesti.

Yksittäiset ohjaustilat pysyvät aktiivisina niin kauan kunnes asiakas ei ole tunnistautunut ohjaustilaan kolmeen (3) kuukauteen tai se suljetaan käyttäjäorganisaation toimesta.

Suljettu ohjaustila voidaan aktivoida käyttäjäorganisaation toimesta seuraavan kolmen (3) kuukauden ajan. Mikäli ohjaustilaa ei tänä aikana aktivoida, kyseinen ohjaustila arkistoidaan kahdeksitoista (12) kuukaudeksi ja samalla se poistuu ohjaajalta näkyvistä.

Arkistoidut ohjaustilat näkyvät tunnistautuneelle asiakkaalle ja niiden sisältö on asiakkaan ladattavissa koko arkistoinnin ajan. Arkistointiajan jälkeen ohjaustila poistetaan pysyvästi. Jos poistettava ohjaustila on kyseisen asiakkaan ainoa käyttäjätiliin liitetty ohjaustila, niin kaikki asiakkaan käyttäjätiliin liittyvät tiedot poistetaan järjestelmästä ja arkistosta.

Yhteydenottolomake

Kun saat lähettämääsi yhteydenottopyyntöön vastauksen se arkistoidaan 180 päiväksi. Arkistointiajan jälkeen yhteydenottopyyntö poistetaan. Samalla poistuvat yhteydenottopyyntöön liittyvät kohdan 3.2 mukaiset henkilötiedot, etkä pääse enää lukemaan saamaasi vastausta.

Jos arkistointi aikana esität jatkokysymyksen samaan yhteydenottopyyntöön, niin pyyntö siirtyy pois arkistosta odottamaan käyttäjäorganisaation vastausta. Ja taas vastauksen jälkeen yhteydenottopyyntö arkistoituu ja arkistointi aika alkaa alusta.

1. MITÄ OIKEUKSIA SINULLA ON?

Sinulla on seuraavat oikeudet:

* oikeus saada pääsy itseäsi koskeviin henkilötietoihin. Voit ladata Palvelussa käsittelyt sinua koskevat tiedot ohjaustilassa;
* oikeus pyytää henkilötietojesi oikaisemista, rajoittamista tai poistamista;
* oikeus pyytää henkilötietojesi poistamista. Huomaathan kuitenkin, että tiettyjen tietojen säilyttäminen on ehdottoman tarpeellista tässä tietosuojaselosteessa esitettyjen tarkoitusten ja mahdollisesti myös lainsäädännön vaatimusten täyttämiseksi. Siksi tällaisten tietojen poistaminen ei välttämättä ole mahdollista sovellettavien lakien ja niissä määrättyjen pakollisten säilytysaikojen vuoksi;
* oikeus vastustaa henkilötietojen käsittelyä markkinointitarkoituksiin ja kieltää suoramarkkinointi;
* oikeus peruuttaa antamasi suostumus milloin tahansa, jos henkilötietojen käsittely perustuu suostumukseen. Tämä ei kuitenkaan vaikuta ennen peruutusta toteutettujen käsittelytoimien laillisuuteen. Voit peruuttaa Palvelussa antamasi suostumuksen suoraan Palvelussa;
* oikeus siirtää tietosi järjestelmästä toiseen eli saada henkilötietosi jäsennellyssä, yleisesti käytetyssä ja koneellisesti luettavassa muodossa sekä siirtää ne toiselle rekisterinpitäjälle sovellettavan lainsäädännön rajoissa. Tämä oikeus kohdistuu vain sellaisiin henkilötietoihin, jotka on kerätty suostumuksesi tai sopimussuhteen perusteella; ja
* oikeus tehdä valitus tietosuojavaltuutetun toimistoon, mikäli koet, että henkilötietojasi ei ole käsitelty tietosuojalainsäädännön mukaisesti. Tietosuojavaltuutetun toimiston yhteystiedot löydät täältä: [www.tietosuoja.fi](http://www.tietosuoja.fi)

Edellä mainitut pyynnöt tulee osoittaa tämän tietosuojaselosteen kohdassa 1 ilmoitetulle yhteyshenkilölle.

1. **Tietoturva**

Toteutamme kohtuullisia turvatoimia (niin fyysisiä, sähköisiä kuin hallinnollisiakin) suojataksemme henkilötietoja häviämiseltä, tuhoutumiselta, väärinkäytöltä sekä luvattomalta pääsyltä ja luovuttamiselta.

Pääsyn henkilötietoihin on myönnetty vain valtuutetuille työntekijöille ja alihankkijoille, joilla on työtehtäviensä vuoksi tarve saada pääsy. Käyttöoikeudet myönnetään tehtäväkohtaisesti ja käyttäjiä sitoo vaitiolovelvollisuus. Henkilötiedot on suojattu teknisesti mm. palomuurein ja salasanoin.

Henkilötietojen käsittely ohjaustilassa edellyttää sähköistä tunnistautumista.

1. **Muutokset tietosuojaSELOSTEESEEN**

Pidätämme oikeuden muuttaa ja päivittää tätä tietosuojaselostetta. Jos teemme tähän tietosuojaselosteeseen olennaisia muutoksia, ilmoitamme niistä Palvelun kautta tai muulla kohtuullisella tavalla, kuten sähköpostilla.

\*\*\*